Source: https://e-justice.europa.eu/content_maintenance_obligations-355-si-hu.do?member=1
Timestamp: 2019-07-19 13:22:40
Document Index: 25795397

Matched Legal Cases: ['bíróság ', 'bíróság ', 'bíróság\n', 'bíróság\n', 'bíróság\n', 'bíróság\n']

Tartási kötelezettségek - Szlovénia
Valamennyi járásbíróság (okrožna sodišča) hatáskörrel rendelkezik a 27. cikk (1) bekezdése szerinti, a végrehajthatóság megállapítása iránti kérelem elbírálására.
A végrehajthatóvá nyilvánítás iránti kérelem tárgyában hozott határozat ellen benyújtott, a 32. cikk (2) bekezdése szerinti fellebbezést az a bíróság bírálja el, amely a határozatot végrehajthatóvá nyilvánította.
A nemzetközi magánjogról és eljárásról szóló törvény (Zakon o mednarodnem zasebnem pravu in postopku) 109. cikkével összhangban a jogorvoslati eljárásokra vonatkozó határozatok ellen a Legfelsőbb Bírósághoz (Vrhovno sodišče) lehet fellebbezést benyújtani.
Supreme Court of the Republic of Slovenia (a Szlovén Köztársaság Legfelsőbb Bírósága)
Telefonszám: (01) 366 44 44
E-mail-cím: urad.vsrs@sodisce.si
A polgári perrendtartás (Zakon o pravdnem postopku) rendelkezéseivel összhangban a Szlovén Köztársaságban a 19. cikk alkalmazásában indítható eljárások „az eljárás újbóli megindítása” (Obnova postopka) (a polgári perrendtartás 394–401. cikke), illetve adott esetben „az eredeti állapot helyreállítása iránti kérelem” (Zahteva za vrnitev v prejšnje stanje) (a polgári perrendtartás 116–120. cikke).
A felülvizsgálati eljárás vonatkozásában, valamint a rendelet 19. cikkének alkalmazásában a járásbíróságok rendelkeznek hatáskörrel, különösen az a bíróság, amely első fokon eljárt.
A szlovéniai központi hatóság neve és elérhetősége:
A Szlovén Köztársaság Állami Ösztöndíj-, Fejlesztési, Fogyatékossági és Tartási Alapja (Javni štipendijski, razvojni, invalidski in preživninski sklad Republike Slovenije)
Telefonszám: (01) 4720 990
E-mail-cím: jpsklad@jps-rs.si
Nem került kijelölésre állami vagy egyéb szerv.
Végrehajtási ügyekben a városi bíróságok (okrajna sodišča) rendelkeznek hatáskörrel (a polgári jogi követelések végrehajtásáról és biztosításáról szóló törvény (Zakon o izvršbi in zavarovanju) 5. cikke).
A Szlovén Köztársaságban a bíróságok hivatalos nyelve a szlovén, kivéve az alább felsorolt bíróságokat, ahol a hivatalos nyelv a szlovén, és a nemzeti közösségek egyik hivatalos nyelve:
Koperi járásbíróság
A szlovén és az olasz
Koperi városi bíróság
Pirani városi bíróság
Lendavai városi bíróság
A szlovén és a magyar
A más központi hatóságokkal történő kommunikáció céljára Szlovénia központi hatósága a hivatalos nyelveken kívül az angol nyelvet is elfogadja.